Document ID: 31994D0969

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Δεκεμβρίου 1994 για την τροποποίηση της απόφασης 92/175/ΕΟΚ όσον αφορά τον κατάλογο των μονάδων Animo στην Αυστρία (94/969/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 92/175/ΕΟΚ της Επιτροπής της 21ης Φεβρουαρίου 1992, για την ταυτότητα των μονάδων του δικτύου πληροφορικής Animo και για τον καθορισμό του καταλόγου (1), όπως τροποποιήθηκε τελευταία με την πράξη περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση, και ιδίως το άρθρο 1 παράγραφος 4,
Εκτιμώντας:
ότι οι αυστριακές αρχές έδωσαν τον κατάλογο των μονάδων Animo που είναι στο έδαφός τους-
ότι με βάση την πληροφορία αυτή είναι σκόπιμο να τροποποιηθεί η απόφαση 92/175/ΕΟΚ προσθέτοντας στο παράρτημα της εν λόγω απόφασης τον κατάλογο και την ταυτότητα των μονάδων Animo στην Αυστρία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο παράρτημα της απόφασης 92/175/ΕΟΚ προστίθεται το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει από την ημερομηνία και με επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Δεκεμβρίου 1994.

Labels: 12
18
19
6